Olen kunagi näinud Tartus ringi sõitmas ühte pärlmuttervalget dziipi ja ma lihtsalt armusin sellesse ;) ja sellest ajast mõtlen, et kui pulmad peame, saab pulmaautoks olema kindlasti valge dziip. Mees ei vaielnud sellele poole sõnagagi vastu - talle on ka dziibid eluaeg meeldinud (rohkem küll sellised porised neljarattalised, millega mudas ronitakse, aga noh, peaaegu). Auto osas tal tegelikult üldse eriti soove polnud - peaasi et mitte mingi  vanat stiili auto. Dziibimõte tundus aga tallegi ahvatlev.  Ja nii me siis umbes kolm kuud tagasi, kui planeerimisega alustasime, mõtlesime, et oh, kindlasti on rendidziipe ja kindlasti on mõni neist ka valge, et auto otsimisega pole kiiret, et küll saab. Ega ikka ei saa küll.  Kõigepealt vaatsin mina oma mõistusega üle rendiautode pakkujate lehed - ei leidnud ühtegi valget dziipi. Üldse oli dziipe kuidagi vähe. Siis hakkas juba hirm naha vahele pugema ja panin siia lehelegi küsimuse üles. Ühe hea  vihje sain, helistasin (tegelikult helistas mees, sest mina ei jaga autodest suurt midagi) antud numbril, aga kahjuks oli too auto juba ära müüdud. Nuuks.  Siis lõi mees käed puusa ja ütles et tema mulle valge dziibi otsib. Istus kaks õhtut internetis, järjest süngemaks muutus ja lõpuks teatas mulle eile, et rendidziipe on üldse vähe ja valgeid pole neist ühtegi tema leidnud. Ja üldse et Tartu firmasid on ka kuidagi vähe netis, sest võimaluse korral plaanime auto Tartust saada. Välja arvatud valge -  selle oleme nõus ükskõik kust tooma. Põhimõtteliselt hakkab meie mõte kalduma juba tumeda dziibi peale ja kui nii edasi läheb, lõpetame äkki mõne vanastiiliesindajaga ;)  Põhimõtteliselt on veel paar võimalust, nii mul mees ütles, üksikasju ta mulle ei rääkinud. Eks vast helistab praegu tööl istudes Tartu rendifirmasid läbi ;) või hankis kusagilt valgete dziipide omanike numbrid ja helistab neile ;)  Ühesõnaga hakkan mina end igaks juhuks harjutama mõttega, et auto on midagi muud kui valge dziip. Aga  aega on ja otsime edasi - nii lihtsalt me ei loobu. Eriti veel oma unistusest.